ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Κ0Μ(91)263 τελικό 
Βρυξέλλες, 12 Ιουλίου 1991 
Πρόταση 
ΚΑΝΟΝΙΣΜΟΥ (ΕΟΚ) ΤΟΥ ΣΥΜΒΟΥΛΙΟΥ 
που τροποποιεί τον κανονισμό (ΕΟΚ) αριθ. 1696/71 περί κοινής 
οργανώσεως της αγοράς στον τομέα του λυκίσκου. 
(υποβληθείσα από την Επιτροπή) 

-z-
ΑΙΤΙΟΛΟΓΙΚΗ ΕΚΘΕΣΗ 
Προτείνεται στο Συμβούλιο να εκδόσει κανονισμό που τροποποιεί τον κανονισμό 
(ΕΟΚ) αριθ. 1696/71 περί κοινής οργανώσεως της αγοράς λυκίσκου. 
Η Επιτροπή προτείνει την πρόταση αυτή για τους εξής λόγους : 
1. 0 ισχύων ορισμός για τη "σκόνη λυκίσκου εμπλουτισμένη με λουπουλίνη" 
που προβλέπεται στο άρθρο 1 παράγραφος 3 στοιχείο γ) του κανονισμού 
(ΕΟΚ) αριθ. 1696/71 προϋποθέτει ότι έχουν αφαιρεθεί τα φύλλα, οι 
μίσχοι, τα βράκτια και οι σπόνδυλοι. 0 ορισμός αυτός αποδείχτηκε ότι 
είναι ανακριβής. Στην πραγματικότητα ένα μεγάλο μέρος όλων αυτών των 
τμημάτων του φυτού εξακολουθεί να περιέχεται στη σκόνη. Για το λόγο 
αυτό πρέπει να αντικατασταθεί ο ισχύων ορισμός από έναν ακριβέστερο. 
2. Το άρθρο 1 παράγραφος 3 στοιχείο δ) δεν προβλέπει ρητά ότι το 
εκχείλισμα λυκίσκου μπορεί να παρασκευάζεται από σκόνη λυκίσκου. 
Στην πραγματικότητα, εντούτοις, ορισμένα είδη εκχυλισμάτων λυκίσκου 
παρασκευάζονται από σκόνη λυκίσκου και όχι από λυκίσκο. Εφόσον η 
χρησιμοποίηση των προϊόντων αυτών είναι προς το συμφέρον του εν λόγω 
τομέα, πρέπει να επιτραπεί η παρασκευή εκχυλισμάτων λυκίσκου από 
σκόνη λυκίσκου. 
3. Επιπλέον, όσον αφορά τους επεξεργασμένους λυκίσκους, η έλλειψη σαφών 
οδηγιών όσον αφορά τη δυνατότητα πιστοποίησης δημιουργεί αβεβαιότητα 
απο νομική άποψη στον εν λόγω τομέα. Οι ισχύουσες διατάξεις 
επιτρέπουν μία ευρύτατη ερμηνεία που καλύπτει, τουλάχιστον θεωρητικά, 
τη δυνατότητα πιστοποίησης αναλωμένων λυκίσκων, δηλαδή απορριμμάτων 
των προϊόντων. Για το λόγο αυτό πρέπει να καθοριστεί ένα σαφές όριο 
για τη δυνατότητα πιστοποίησης των προϊόντων λυκίσκου. 
4. Είναι προφανές ότι ορισμένες ομάδες παραγωγών στην Κοινότητα δεν 
διαθέτουν στην αγορά την παραγωγή των μελών τους, όπως απαιτεί το 
άρθρο 7 παράγραφος 3 στοιχείο β). Για να δοθεί στις ομάδες αυτές μία 
ευρύτερη δυνατότητα επιλογών, πρέπει οι ομάδες αυτές να είναι σε θέση 
να αποφασίσουν εάν θέλουν ή όχι να διαθέτουν την παραγωγή τους στην 
αγορά. Ταυτόχρονα, ωστόσο, θα πρέπει να εφαρμοστούν χρηματοδοτικά 
κίνητρα για να δεσμεύονται οι ομάδες παραγωγών να διαθέτουν την 
παραγωγή τους στην αγορά. Για το λόγο αυτό, το Συμβούλιο πρέπει να 
είναι σε θέση να καθορίσει ένα μειωμένο ποσό ενίσχυσης στους 
παραγωγούς εκείνους οι οποίοι δεν ανήκουν σε ομάδες παραγωγών που 
διαθέτουν πράγματι τα προϊόντα τους στην αγορά. 
Η παρούσα πρόταση δεν έχει δημοσιονομική επίπτωση στο ΕΓΤΠΕ. 
1-
ΣΧΕΔΙΟ 
ΚΑΝΟΝΙΣΜΟΥ (ΕΟΚ) αριθ. /91 ΤΟΥ ΣΥΜΒΟΥΛΙΟΥ 
της 
που τροποποιεί τον κανονισμό (ΕΟΚ) αριθ. 1696/71 περί κοινής 
οργανώσεως της αγοράς στον τομέα του λυκίσκου. 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη Συνθήκη για την (δρυση της Ευρωπαϊκής Οικονομικής Κοινότητας, και ιδίως το 
άρθρο 43, 
την πρόταση της Επιτροπής, 
τη γνώμη του Ευρωπαϊκού Κοινοβουλίου^1), 
τη γνώμη της Οικονομικής και Κοινωνικής Επιτροπής*2*, 
Εκτιμώντας: 
ότι το άρθρο 1 παράγραφος 3 του κανονισμού (ΕΟΚ) αριθ. 1696/71 περί κοινής 
οργανώσεως αγοράς στον τομέα του λυκίσκου^3), όπως τροποποιήθηκε τελευταία από 
τον κανονισμό (ΕΟΚ) αριθ. 3577/90*4), ορίζει τα προϊόντα που υπάγονται στην 
οργάνωση αγοράς· ότι το άρθρο 2 του κανονισμού αυτού προσδιορίζει τους όρους με 
τους οποίους είναι δυνατόν να πιστοποιούνται ο λυκίσκος και τα προϊόντα λυκίσκου· 
ότι από τη δημιουργία της κοινής οργάνωσης αγοράς στον τομέα του λυκίσκου το 
εμπόριο των προϊόντων λυκίσκου αποκτά όλο και μεγαλύτερη σπουδαιότητα· ότι είναι 
αναγκαίο να καθοριστούν σαφέστερα οι όροι "σκόνη λυκίσκου με υψηλή περιεκτικότητα 
σε λουπουλίνη" και "εκχυλίσματα λυκίσκων" καθώς και τα χαρακτηριστικά των 
προϊόντων λυκίσκου που είναι δυνατόν να τεθούν σε ελεύθερη κυκλοφορία· 
(1) 
(2) 
(3) ΕΕ αριθ. L 175 της 04.08.1971, σ. 1 
(4) ΕΕ αριθ. L 353 της 17.12.1990, σ. 23 
-h-
ότι το άρθρο 7 του κανονισμού (ΕΟΚ) αριθ. 1696/71 προβλέπει τους όρους που πρέπει 
να πληρούν οι ομάδες παραγωγών προκειμένου να αναγνωριστούν· ότι είναι γνωστό ότι 
αρκετές αναγνωρισμένες ομάδες παραγωγών στην Κοινότητα αντιμετωπίζουν μεγάλες 
δυσκολίες για τη διάθεση στην αγορά της παραγωγής των μελών τους· ότι πρέπει να 
είναι σε θέση οι αναγνωρισμένες ομάδες παραγωγών να αποφασίσουν εάν επιθυμούν ή 
όχι να εφαρμόσουν κοινή οργάνωση αγοράς· 
ότι πρέπει να προβλεφθούν κίνητρα που θα ενθαρρύνουν τις ομάδες παραγωγών να 
θέτουν από κοινού σε εμπορία την παραγωγή των μελών τους προκειμένου να βελτιωθεί 
η θέση των παραγωγών στην αγορά· ότι, για τον σκοπό αυτό, είναι δυνατόν να 
μειωθεί το ποσόν της ενίσχυσης στους παραγωγούς που δεν ανήκουν σε ομάδες 
παραγωγών οι οποίες θέτουν σε εμπορία τη συνολική παραγωγή των μελών τους· 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Άοθοο 1 
0 κανονισμός (ΕΟΚ) αριθ. 1696/71 τροποποιείται ως εξής: 
1. Το άρθρο 1 παράγραφος (3) στοιχείο (γ) αντικαθίσταται από το ακόλουθο 
κείμενο: 
"(γ) "σκόνη λυκίσκου με υψηλή περιεκτικότητα σε λουπυλίνη": το προϊόν που 
λαμβάνεται από το άλεσμα του λυκίσκου μετά τη μηχανική απομάκρυνση 
ενός μέρους των φύλλων, των μίσχων, των βρακτείων και των σπονδύλων". 
2. Το άρθρο 1 παράγραφος 3 σημείο δ) αντικαθίσταται από το ακόλουθο κείμενο. 
"(δ) "εκχύλισμα λυκίσκου": το συμπυκνωμένο προϊόν που λαμβάνεται από την 
επενέργεια διαλυτικού στο λυκίσκο ή τη σκόνη λυκίσκου." 
3. Προστίθεται η ακόλουθη πρόταση στο άρθρο 2, παράγραφος 2: 
"Στην περίπτωση των προϊόντων που αναφέρονται στο άρθρο παράγραφος 3 
στοιχεία β) έως ε), το πιστοποιητικό είναι δυνατόν να εκδίδεται μόνο εφόσον η 
περιεκτικότητα των προϊόντων αυτών σε α-οξέα δεν είναι κατώτερη από την 
αντίστοιχη περιεκτικότητα του λυκίσκου από τον οποίο προέρχονται". 
-f-
4. To τελευταίο εδάφιο του άρθρου 7 παράγραφος 3 στοιχείο β) αντικαθίσταται από 
το ακόλουθο κείμενο: 
"Μια ομάδα ή ένωση παραγωγών μπορεί να επιτρέπει στα μέλη της να θέτουν σε 
εμπορία το σύνολο ή μέρος της παραγωγής τους από μόνοι τους, σύμφωνα με τους 
κανόνες που καθορίζει και επιβλέπει η ομάδα ή η ένωση". 
5. Προστίθεται στο άρθρο 12 παράγραφος 5 το ακόλουθο εδάφιο: 
"(γ) Το ποσό της ενίσχυσης που πρόκειται να καθοριστεί μπορεί να είναι 
κατώτερο για τους παραγωγούς οι οποίοι δεν ανήκουν σε αναγνωρισμένη 
ομάδα παραγωγών η οποία θέτει σε εμπορία το σύνολο της παραγωγής των 
μελών της, όπως αναφέρεται στο άρθρο 7 παράγραφος 3 στοιχείο β). Το 
ποσό της ενίσχυσης που πρέπει να καθοριστεί ανέρχεται τουλάχιστον στο 
50% του ποσού της ενίσχυσης που καθορίζεται για τις διάφορες ομάδες 
παραγωγών ποικιλιών λυκίσκου σύμφωνα με τις διατάξεις του άρθρου 12 
παράγραφος 5 στοιχείο α) και παράγραφος 6 του παρόντος κανονισμού". 
ΆΡΘΡΟ 2 
0 παρών κανονισμός αρχίζει να ισχύει την έβδομη ημέρα από τη δημοσίευση του στην 
Επίσημη Εφημερίδα των Ευρωπαϊκών Κοινοτήτων. 
0 παρών κανονισμός είναι δεσμευτικός ως προς όλα τα μέρη του και ισχύει άμεσα σε 
κάθε κράτος μέλος. 
Για το Συμβούλιο 

ISSN 0254-1483 
COM(91)263 τελικό 
ILL L ΓπΤη 
GR 03 
Api*, καταλόγου : CB-CO-91-306-GR-C 
ISBN 92-77-74197-X 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Luxembourg